পবিত্র কুরআন তেলাওয়াত শুনিয়ে শ্রোতাদের হৃদয়ে স্থান করে নেন আফগানিস্তানের ক্বারী আব্দুল কাবীর হায়দারী, ভারতের ক্বারী মুহাম্মদ আলী খান, ক্বারী ইউনুছ আলী খান। দেশীয় ক্বারীদের মধ্যে কুরআন তেলাওয়াত করেন আন্তর্জাতিক পুরস্কারপ্রাপ্ত ক্বারী শহীদুল ইসলাম, ক্বারী মনজুর বিন মোস্তফা, ক্বারী আমজাদ হোছাইন, ক্বারী খুবাইবুল হক তানিম, ক্বারী জাহেদ হোসাইন কাসেমী, ক্বারী মোঃ আনোয়ার, ক্বারী জহিরুল ইসলাম, ক্বারী সাইফুল্লাহ কাসেমী, আন্তর্জাতিক ক্বেরাত সম্মেলন সংস্থার সভাপতি আলহাজ্ব মাওলানা হাফেজ ক্বারী মুহাম্মদ তৈয়ব। বিশেষ করে মিঠাপানিরছড়া মাদ্রাসার অন্ধ হাফেজ মোঃ হোসাইন এবং কক্সবাজারের শিশু ক্বারী রিফাত বিন আবদুর রশিদের কণ্ঠে তেলাওয়াত শ্রোতাদের দৃষ্টি আকর্ষন করতে সক্ষম হয়। সব ক্বারীদের তেলাওয়াতের সুর আলোড়িত করে পুরো সভাস্থল। যেন জমিনে নেমে আসে বেহেস্তী এক আবহ। অনেকেই নীরবে অশ্রু বিসর্জন করেছেন।